雨泊鲁港
凌晨发芜关，沿洄溯赤岸。危樯青天迥，幽卉紫茸烂。风林秋槭槭，游子坐三叹。大江从西来，乾坤划然断。洼缺日月亏，奔流吴楚乱。回飙入鲁港，江色暝痕判。潜矶窥伏鼋，决雾腾山鹳。一雨太阴黑，屯云众山冠。漏舟若天穿，短衣湿至骭。长年咒石尤，店火绝烟爨。悠悠西征客，含酸游浩瀚。河干摇落日，照水明环瑑。
主题：思乡
情感：愁绪、哀伤、想家